ΑΝΑΚΟΙΝΩΣΗ ΧΕΙΜΕΡΙΝΟΥ ΠΡΟΓΡΑΜΜΑΤΟΣ ΣΠΟΥΔΩΝ " Παιδί και Ασφαλής Άθληση: Βασικός Καρδιολογικός και Γενικός Έλεγχος Υγείας” Interactive E-learning Course, Ιατρική Σχολή Πανεπιστημίου Κρήτης, 27.11.2026-30.1.2027 
Με ιδιαίτερη χαρά σας ανακοινώνουμε την εκ νέου διοργάνωση του Χειμερινού Προγράμματος Σπουδών με τίτλο «Παιδί και Ασφαλής Άθληση: Βασικός Καρδιολογικός και Γενικός Έλεγχος Υγείας» της Ιατρικής Σχολής Πανεπιστημίου Κρήτης, e-learning course 27.11.26-30.1.27 
[bookmark: _GoBack]Σκοπός του η παρουσίαση της συνολικής εκτίμησης της υγείας (καρδιαγγειακού αλλά και λοιπών συστημάτων) των παιδιών που αθλούνται για την ασφαλή τους συμμετοχή στην άθληση. Έμφαση δίνεται στην αναγνώριση συμπτωμάτων και κλινικών σημείων που θέτουν ένδειξη παραπομπής σε ειδικό, καθώς και στην πιστοποίηση κλινικών δεξιοτήτων παιδιατρικής καρδιακής ακρόασης και αρχών παιδικού ηλεκτροκαρδιογραφήματος. 
Το πρόγραμμα βασίζεται στη σύγχρονη εξ αποστάσεως διαδραστική εκπαίδευση (synchronous interactive e-learning) και περιλαμβάνει συνδυασμό διαδραστικών διαλέξεων με θέματα αξιολόγησης γενικής υγείας (27-28 Νοεμβρίου) και διαδραστικών διαλέξεων παιδοκαρδιολογίας (4 Δεκεμβρίου), σε συνδυασμό με εργαστήρια πρακτικής άσκησης στην ερμηνεία του παιδικού ηλεκτροκαρδιογραφήματος (15-16 Ιανουαρίου) και την παιδιατρική καρδιακή ακρόαση (29-30 Ιανουαρίου)  Εκπαιδευτικό διαδικτυακό υλικό για εξατομικευμένη μελέτη θα είναι διαθέσιμο για τους συμμετέχοντες ήδη πριν την έναρξη του προγράμματος (ανοικτά ακαδημαικά μαθήματα Παν. Κρήτης) και μετά την έναρξή του (βιντεοσκοπημένες διαλέξεις). 
Απευθύνεται σε φοιτητές-τριες Ιατρικής, Νοσηλευτικής, Σχολών Υγείας και αποφοίτους-επαγγελματίες υγείας (παιδίατρους, γενικούς ιατρούς, καρδιολόγους, ορθοπεδικούς κτλ) όπως και σε φοιτητές και αποφοίτους Σχολών Επιστήμης Φυσικής Αγωγής-Αθλητισμού με ιδιαίτερο ενδιαφέρον στην ασφαλή άθληση των παιδιών.  
Στους συμμετέχοντες χορηγείται πιστοποίηση 2 ECTS ακαδημαικών μονάδων από το Πανεπιστήμιο Κρήτης και πιστοποιητικό επάρκειας κλινικών δεξιοτήτων με την επιτυχή παρακολούθηση των αντίστοιχων θεματικών. 
Το επιστημονικό πρόγραμμα και αναλυτικές πληροφορίες είναι διαθέσιμα στο :  
https://welcome.uoc.gr/child-and-sport-safety-2026
https://studyingreece.edu.gr/child-and-sport-safety-winter-school-2027/
Αιτήσεις υποβάλλονται στον συντονιστή του Προγράμματος Σπουδών (E mail: yannis.germanakis@gmail.com.)  Oι αιτήσεις συνοδεύονται από σύντομο βιογραφικό και αίτηση ενδιαφέροντος (σύντομη τεκμηρίωση ενδιαφέροντος για παρακολούθηση του προγράμματος). Προτεραιότητα μεταξύ έγκυρων υποβολών ανάλογα με ημερομηνία υποβολής αίτησης (ως 25.11.26) 
Θα χαρούμε ιδιαίτερα για τη συμμετοχή σας!
Εκ μέρους της οργανωτικής επιτροπής
Ι. Γερμανάκης
Καθηγητής Παιδιατρικής-Παιδοκαρδιολογίας
Ιατρικής Σχολής Πανεπιστημίου Κρήτης, Συντονιστής Προγράμματος 
